
# Рифат Җамал: «Син киткәндә шундый горур идең...»

(ШИГЫРЬ)

Син киткәндә шундый горур идең,

Әйтерсең лә сиңа мин тездән.

Шуңадырмы, җаның тоймады күк

Сагынасыңны мине бик тиздән.

Сагынырсың әле якты көндә

Минем чәчәкләрнең исләрен.

Кара төндә сине җылытырлар

Сиңа булган кайнар хисләрем.

Сагынырсың минем кочагымны,

Җаның эреткән татлы назымны.

Сагынырсың минем белән булган

Һәр көнеңне, көзең, языңны.

Сагынырсың. Мин беләмен синең

Кайтасыңны киткән юлыңнан.

Кире кайтып, мине эзләрсең дә

Сагынырсың, җаным.

Мин булмам!

Следите за самым важным и интересным в Telegram-каналеТатмедиа

## Нет комментариев
Рифат Җамал: «Син киткәндә шундый горур идең...»